अपने विचारों को खुला रखना (Keeping an Open Mind) आपके नजरिए को बदलना (Changing Your Perspective) आपके दायरे को बढ़ाना (Broadening Your Horizons)
दुनिया में मौजूद हर एक इंसान के किसी बात पर अपने ही कुछ अलग विचार होते हैं, और बहुत बार उनके इन विचारों के बीच में मतभेद भी होता है। फिर चाहे आप एक शिक्षित ज्ञान आधार से एक्ट कर रहे हों या नहीं, फिर भी आपके मूल्य अभी भी आपके दृष्टिकोण को एक आकार देंगे। दूसरे लोग भी कुछ इसी स्थिति में होते हैं, तो इसलिए उनके आपके साथ में न सहमत होने की बात को स्वीकारें।  अब अगली बार आप जब कभी भी किसी चर्चा का हिस्सा बनें, तो इस बात को ध्यान में लेकर ही आगे बढ़ें, कि सामने वाले इंसान के अपने ही कुछ उचित विचार हो सकते हैं। किसी भी इंसान का मन बदलने की कोशिश किए बिना, आपके विचारों को शेयर करने पर ध्यान दें। इस बात को भी याद रखें, कि बहुत सारी परिस्थितियाँ कुछ उलझी हुई भी हो सकती हैं और इन्हें "सही" और "गलत" के दायरे में नहीं रखा जा सकता -- हर एक बात के दो पहलू होते हैं। आप किसी भी इंसान, कल्चर आदि के बारे में जो भी कुछ सुनते हैं, उसे एकदम अलग रखें। किसी भी इंसान के या ग्रुप के बारे में कोई भी निर्णय लेने से पहले अपनी कल्पनाओं को एक तरफ रखें। कुछ भी करें, लेकिन खुद को कभी भी झूठ के जाल में न फँसने दें।  इस बात को ध्यान में रखें, कि इस तरह की झूठी अफवाह या नेगेटिव विचार फैलाने के पीछे हर इंसान का अपना ही कोई मकसद होता है। उदाहरण के लिए, हो सकता है, कि कोई इंसान किसी से ईर्ष्या होने के कारण उसके बारे में गलत बात बोलता हो, या फिर वो किसी और मकसद से उनके बारे में ऐसा बोल रहे हों। ऐसे किसी समय के बारे में सोचकर देखें, जब किसी ने आपके बारे में कोई गलत बात फैलाई हो। क्या आप इसके आधार पर लोगों को आपके ऊपर कोई धारणा बनाने देना चाहते हैं? हालाँकि ये बात एकदम सही है, कि लोग अक्सर ही कुछ इस ढ़ंग से तैयार होते हैं, जिससे उनकी पर्सनालिटी व्यक्त हो, लेकिन इसका मतलब ये नहीं, कि उनका अपीयरेंस ही आपको उनके बारे में सबकुछ बता देगा। ठीक इसी तरह से, दुनिया में अलग-अलग लाइफस्टाइल के अंदर भी अलग-अलग तरह के लोग मौजूद हैं।  उदाहरण के लिए, बस इसलिए, क्योंकि किसी इंसान के ऊपर बहुत सारे टैटू बने हैं, और उसने बहुत सारी जगहों पर बालियाँ पहनी हुई है, तो इसलिए ऐसा न सोच लें कि वो कोई प्रोफेशनल जॉब नहीं कर सकता। अब अगली बार जब भी आप बाहर जाएँ, तो एक बार खुद के बारे में सोचने की कोशिश करें। इस एक दिन में आपके अपीयरेंस के हिसाब से लोग आपके बारे में क्या सोचेंगे? वो किस तरह से सही या गलत होंगे? इस तरह से नाम रखना आपको किसी इंसान के बारे में सब-कुछ नहीं बता देता। असल में, वो आपके नजरिए को ही अपने पर सीमित कर लेते हैं। हर एक इंसान को एक अलग पर्सनालिटी के रूप में देखने की कोशिश करें। किसी भी इंसान के अपीयरेंस से आगे या वो इंसान जिस किसी के साथ बात करते हैं, से अलग उसके आगे का जानने की कोशिश करें, और किसी भी निर्णय तक पहुँचने से पहले उस इंसान की अपनी कहानी को समझने की कोशिश करें। उदाहरण के लिए, किसी भी इंसान को जाहिल, मूर्ख या मज़ाकिया आदि के रूप में संदर्भित न करें। किसी भी इंसान के बारे में अपनी तरफ से ऐसी धारणा बनाने से पहले, कि आप उनके बारे में सबकुछ जानते हैं, बल्कि लोगों को उनकी खुद की पहचान बनाने दें। आप आप से मिलने वाले हर एक इंसान के सिर्फ एक पहलू को देख रहे होते हैं, और अगर वो आपको जजमेंटल होता हुआ पा लेते हैं, तो भी आप उनके बारे में इससे ज्यादा कुछ नहीं जान पाएंगे। आप जब भी किसी इंसान को और भी अच्छी तरह से जान लें, फिर उसके बाद उसके प्रति आपकी धारणाओं को जरूर बदल लें।  लोगों को उनकी मान्यताओं और विचारों के साथ में अपनाएं। किसी भी इंसान को सिर्फ आप से 5 मिनट के लिए बात करने के बाद उसके बारे में कोई धारणा बना लेना, क्या उस इंसान के साथ में नाइंसाफी नहीं होगी? इतने कम समय में आप किसी के भी बारे में कैसे जान सकते हैं? कभी-कभी लोग भी किसी और वजह से आपके साथ में गलत बर्ताव कर देते हैं, लेकिन इस वजह से उनके बारे में कोई गलत अवधारणा बनाने की गलती न करें। ऐसा आपके साथ भी हो सकता है, जब आप भी किसी के साथ बेवजह ठीक इसी तरह से बर्ताव कर दें। लोगों के इस व्यवहार को उनकी पहचान बनाने से अच्छा है, कि आप उन्हें दूसरा मौका दें और सारे नेगेटिव विचारों को एक कोने में जाने दें। उदाहरण के लिए, हो सकता है, कि जब आप उस इंसान से मिले हों, तब वो पहले से किसी और परेशानी में रहा हो या उसक दिन ही खराब गुजरा हो। ठीक इसी तरह से शर्मीले लोग भी अक्सर शुरू-शुरू में ऐसा ही कुछ अलग तरह का व्यवहार करते हैं, लेकिन इसका मतलब ये नहीं, कि वो असल में भी ऐसे ही हैं। बकवास या अफवाह की वजह से लोगों के बीच में गलत भावनाएँ पनपने लगती हैं, और लोग सच्चाई को जाने बिना ही एक-दूसरे के बारे में धारणा बनाना शुरू कर देते हैं। साथ ही, अगर आप इसी तरह से बकवास करने वाले इंसान के रूप में अपनी पहचान बना लेते हैं, तो फिर लोग आपके पास सिर्फ दूसरों के बारे में इसी तरह की चटपटी खबरें सुनने के लिए आना शुरू कर देंगे, लेकिन वो कभी भी आप पर विश्वास नहीं कर सकेंगे। अब अगली बार जब भी आप किसी के बारे में कुछ भी बुरा बोलने के लिए अपना मुँह खोलें, तो कैसे भी इसे बंद कर लें और कुछ पॉज़िटिव बोलें। जैसे कि, कुछ ऐसा "क्या तुम्हें मालूम है, कि प्रीति कल उस लड़के के साथ घूम रही थी?" कहने की बजाय कुछ ऐसा "क्या तुम्हें पता है, कि प्रीति एक बहुत अच्छी आर्टिस्ट है? तुम्हें भी उसकी पेंटिंग देखकर आना चाहिए!" फिर देखिये कि आपको किसी के बारे में अच्छी बातें करके कितना अच्छा फील होता है। एक नेगेटिव नजरिया आपको जजमेंटल बनने की ओर ले जाता है। हर एक परिस्थिति को नेगेटिव ढ़ंग से देखने की बजाय उसमें कुछ न कुछ पॉज़िटिव देखने की कोशिश करें। जब भी आप अपने मन में नेगेटिव विचार आते हुए पाएँ, तो उन्हें अपने से दूर करने की कोशिश करें। फिर, अपने मन में कुछ पॉज़िटिव विचार लाने की कोशिश करें।  आप पॉज़िटिव होने के साथ ही वास्तविक भी हो सकते हैं। ऐसा नहीं है, कि आपको सभी नेगेटिव पहलुओं को नजरंदाज ही कर देना है, बल्कि आपको ऐसे नेगेटिव विचारों की तरफ ज्यादा ध्यान देने की जरूरत नहीं है। हर किसी का हर दिन अच्छा नहीं गुजरता और अगर आपका भी कोई दिन खराब गुजरे, तो  इसमें कोई बुरी बात भी नहीं। जिस दिन भी आप जरा नेगेटिव या बुझा हुआ सा फील करें, उस ऐसे दिन खुद को माफी देने की कोशिश करें। एक पॉज़िटिव रवैया आपको लाइफ में और भी बेहतर बनने में मदद कर सकता है! कभी-कभी लोग कुछ ऐसा कर जाते हैं, जिसे आप सही नहीं समझते, जैसे किसी के लंच के पैसे चुराना, या फिर कहीं पर लगी हुई लंबी लाइन के बीच में घुस जाना। मानते हैं, कि उनका बर्ताव गलत है, लेकिन जरूरी ये है, कि उन्हें उनके बर्ताव के हिसाब से न जज किया जाए। हो सकता है कि उनमें ऐसी कोई पॉज़िटिव क्वालिटी हो, जिसे आपने अभी तक देखा ही नहीं। इस बात को भी समझें कि उस वक़्त पर उनका बर्ताव किसी ऐसी परिस्थिति का परिणाम हो, जिसके बारे में आपको कुछ मालूम ही नहीं। जैसे कि, हो सकता है कि उन्होने किसी के लंच के पैसे को सिर्फ इसलिए चुराया हो, क्योंकि उन्होने 2 दिन से कुछ नही खाया हो। किसी के भी बारे में आप क्या सोचते हैं और कब सोचते हैं, सोच रहे हों, इसे पहचानते हुए जजमेंट होने से बचें।  आप जब कभी भी अपने मन में किसी के बारे में कुछ बहुत दृढ़ विचार आते हुए पाएँ, तब एक बार खुद से पूछें, कि आखिर इन विचारों से आपको कैसे फ़ायदा मिलने वाला है। फिर, इनकी जगह किसी तारीफ को दे दें। उदाहरण के लिए, हो सकता है कि आप खुद को कुछ ऐसा सोचता हुआ पकड़ें, कि “उस लड़की को कुछ वजन कम करने की जरूरत है।” तो ऐसे में इन विचारों को खुद से दूर करने के लिए, अपने आप से सवाल करें, कि इससे आपको क्या लेना-देना। फिर कुछ ऐसा अच्छा बोलकर देखें, जिस पर आपने गौर किया हो, जैसे कि “तुम्हारी मुस्कुराहट कितनी खूबसूरत है!” हर एक इंसान में अलग तरह की स्किल्स, पर्सनालिटी और लाइफ के अनुभवों के अनुसार ही एक अलग व्यक्तित्व होता है। इसके साथ ही सभी लोग उनके रहन-सहन के अनुरूप पहले से ही ढ़ले होते हैं, जिस में उनके साथ किया हुआ बर्ताव, उनकी परिस्थिति और उनके आसपास का माहौल काफी अहम भूमिका अदा करता है। आप जब किसी इंसान को अच्छे से जान लें, तब खुद को उसी के जैसी किसी परिस्थिति में रखकर देखने की कोशिश करें। चाहे फिर आप उनके जैसा कोई निर्णय लें या न लें, लेकिन फिर भी इस बात को मानें कि उन्हें अपने निर्णय लेने का पूरा अधिकार है। जैसे कि, एक ऐसा इंसान जिसे आपने अपने मन में एक बेहद लालची इंसान की जगह दे रखी है, हो सकता है कि उसके पैरेंट्स ने कभी भी उसे सपोर्ट ही न किया हो। ठीक इसी तरह से मान लीजिये कि आप किसी इंसान के बारे में ऐसा सोचते हैं, कि उसे और भी ज्यादा पढ़ाई करना चाहिए थी, लेकिन उसने नहीं की, हो सकता है, कि उसने अपने परिवार को संभालने के लिए अपनी पढ़ाई छोड़कर नौकरी करना शुरू कर दिया हो। जब कभी भी आप खुद को किसी के लिए बस इसलिए जजमेंटल होता हुआ पाएँ, क्योंकि वो आप से अलग है, तो ऐसे में उनके साथ अंतर की जगह पर समानताएँ ढूँढने की कोशिश करें। इंसान होने के नाते हम सभी के अंदर कोई न कोई समानता जरूर होती है! इससे आपको उनकी ओर जजमेंटल बर्ताव करने की बजाय एक पॉज़िटिव नजरिया रखने में मदद मिलेगी। बातों-बातों में तब तक कुछ अलग-अलग तरह के टॉपिक छेड़ते जाएँ, जब तक कि आपको एक-दूसरे के बीच में बात करने के लिए कोई ऐसा टॉपिक न मिल जाए, जिसमें आप दोनों की ही दिलचस्पी हो। इससे आपको सामने वाले को खुद से बहुत ज्यादा अलग न समझने में मदद मिलेगी। आपकी लाइफ की सारी अच्छाइयों की और अच्छे लोगों की सराहना करें, खासकर उनकी जिन्होंने आपको अपने पैरों पर खड़ा होने में मदद की। आपके फ्रेंड्स, फ़ैमिली, हेल्थ, अवसरों, रिलेशनशिप्स और आपने किस तरह से लाइफ में तरक्की की है, उसे लेकर खुशी मनाएँ। इस बात को भी मानें, कि दुनिया में मौजूद हर इंसान आपके ही जितना लकी नहीं होगा, तो इसलिए उन्हें उनके रहन-सहन के हिसाब से जज करना, उनके साथ में नाइंसाफी करने वाली बात हो जाएगी। अगर आपको किसी के लिए कुछ नेगेटिव बोलने का भाव आता है, तो ऐसे में एक गहरी साँस लें। और उन्हें कुछ बुरा कहने की जगह पर, उनकी जिंदगी के लिए भी आप के ही जितने अच्छे भाग्य की कामना करें। दयावान होना, जजमेंटल होने के एकदम विपरीत है। किसी के भी लिए कुछ गलत सोचने या उन्हें जज करने की बजाय, उनके प्रति संवेदना रखने की कोशिश करें और एक बार सच में उस इंसान के मन में उठ रहे विचारों और भावनाओं को महसूस करने की कोशिश करें। हालाँकि किसी के बारे में गलत सोचते हुए एकदम से उसके बारे में अच्छा सोचना शुरू करना आपको ज़रा सा कठिन जरूर लग सकता है, लेकिन ये बदलाव मुमकिन है। हमेशा ही लोगों की जरूरतों को समझने की ओर ध्यान दें और उनके लिए गलत सोचने के बजाय, उनकी मदद करने की इच्छा रखें। दूसरों के प्रति दयाभाव होना भी आपकी खुशियों की चाबी है। अगर आप एक और भी ज्यादा दयालु इंसान बनना चाहते हैं, तो उसके लिए आपको अपने मन में लोगों के और दुनिया के प्रति पॉज़िटिव भावना अपनाना होगी। जिज्ञासु होना, जजमेंटल रवैये को खुद से दूर करने का सबसे अच्छा तरीका होता है। जब कभी भी आपके मन में जजमेंटल विचार आयें, तो इसकी जगह पर, आपको जो कुछ समझ नहीं आ रहा है, उसके लिए खोज-बीन करने की कोशिश में लग जाएँ। किसी भी चीज़ को गलत या अलग तरह से देखने की जगह पर, हर एक चीज़ को पॉज़िटिव ढंग से देखने की कोशिश में लग जाएँ। जैसे कि, मान लीजिये कि आपने किसी को लंच काउंटर की लाइन को बीच में से काटते हुए देखा। तो उन्हें एक अभद्र इंसान मानने की जगह पर, ऐसा सोचने की कोशिश करें, कि शायद उन्हें कोई हेल्थ संबंधी परेशानी हो या फिर उन्हें जल्दी ही किसी से मिलना हो। आप आमतौर पर जो भी कुछ करते हैं, बाहर निकलकर उनसे हटकर कुछ करने और सीखने की कोशिश करें। शुरू-शुरू में ये अजीब सा जरूर लग सकता है, लेकिन इसे करने में आपको बहुत मजा आने वाला है! कुछ नया करने की कोशिश करने के लिए अपने कुछ फ्रेंड्स को भी बुला लें। यहाँ पर अपने कंफ़र्ट ज़ोन से बाहर निकालने के लिए कुछ स्टेप्स दिये गए हैं:  ऑफिस जाने के लिए कुछ अलग ट्रांसपोर्ट सर्विस का इस्तेमाल करना शुरू कर दें। किसी ऐसे रोलर-कोस्टर पर घूमकर आयें, जो आपने कभी न किया हो। सबटाइटल वाली कोई मूवी देख लें। अपने विचारों और मान्यताओं से हटके, कोई धार्मिक सेवा करने जाएँ। ऐसा कुछ करें, जिससे आपको डर लगता है। किसी ऊंची बिल्डिंग पर खड़े हो जाएँ, माउंटेन क्लाइंबिंग करें या फिर बंजी जंपिंग कर लें। ऐसे लोगों के साथ बात करने की कोशिश, जो आप से कई मायनों में अलग हैं, ये आपके विचारों को खुला बनाने में मदद करेगा। चाहे आपका कोई फ्रेंड उसके कल्चर, धर्म, मर्यादाओं, रुचियों, क्लास, विचारों, करियर या अन्य किसी तरह से आपसे अलग हो, इस तरह के अलग-अलग क्षेत्रों से आए हुए अलग-अलग नजरिए वाले लोगों के आसपास रहने से आपको दुनिया में मौजूद सभी तरह के विचारों की जानकारी मिलेगी।  ऐसा नहीं है कि आपको सिर्फ अलग-अलग बैकग्राउंड से आए हुए फ्रेंड्स ही बनाना है, लेकिन आपको ऐसे लोगों को जानने की ज़रा और भी ज्यादा कोशिश करना है, जो आप से जरा अलग हैं। आपको आपके अनुभव से ही सीख मिलेगी। ऐसे किसी इंसान के साथ में फ्रेंड बनना, जिसमें आपने कभी भी अपने जैसा कुछ न पाया हो, ये हमेशा ही आपको और भी ज्यादा समझदार और खुले विचारों का इंसान बनने में मदद करेगा। आपके फ्रेंड्स को ये समझ आने दें, कि अगर वो आपको बुलाएँ, तो आप भी उनके साथ किसी प्रोग्राम में शामिल होना चाहते हैं। उनसे बोलें, कि “ये तो बहुत अच्छी बात है, कि तुम्हारी फैमिली केरल से यहाँ शिफ्ट हो रही है। मैं केरल के कल्चर को जानना चाहता हूँ, तो इसलिए अगर तुम मुझे अपने कल्चर से जुड़े हुए त्यौहारों और अन्य कार्यक्रमों की जानकारी दोगे, तो मुझे बहुत अच्छा लगेगा।” ऐसी किसी एक्टिविटी को चुनें, जो आपको असल में बोरिंग, बेकार और फालतू लगती हो। फिर खुद को इन एक्टिविटी से जुड़ने के लिए चैलेंज करें। कुछ नया सीखने की कोशिश करें! ऐसा करने से आपको अलग-अलग तरह के लोगों के साथ मिलने का मौका मिलेगा, उनके नजरिए को जानने मिलेगा और साथ ही ऐसा कुछ करने का मौका मिलेगा, जो आगे चलकर आपके विचारों को व्यापक बनाने में मदद कर सके।  उदाहरण के लिए, एक काव्य सभा जाएँ, सालसा डांसिंग करें या फिर किसी पोलिटिकल रैली में शामिल हो जाएँ। वहाँ मौजूद अन्य लोगों से बात करें और उन्हें जानने की कोशिश करें। अगर आपके मन में उन्हें जज करने के खयाल आते हैं, तो इस बात को सोचें, कि अगर वो लोग आपको जज करेंगे, तो आपको कैसा लगेगा, खासतौर पर सिर्फ इसलिए क्योंकि आप उनसे कुछ अलग हैं। ट्रैवलिंग से आपका दायरा बड़ा हो सकता है, और आपको दुनिया में मौजूद तरह-तरह के लोगों के रहन-सहन का अंदाज़ा भी मिलेगा। अगर आपका बजट बहुत ज्यादा नहीं है, तो आप अपने शहर के आसपास ही कहीं घूमने जा सकते हैं या फिर किसी दूसरे स्टेट में वीकेंड गुजारकर आएँ। इसके पीछे की असली वजह ये है, कि ऐसा करके आपको चारों ओर से अपनी जिंदगी जीने के अलग-अलग तरीकों का पता चलेगा और साथ ही मिलने वाला हर इंसान कुछ कहने या करने के लिए उचित नहीं होता।  आप अगर चाहें तो, ट्रैवलिंग करते वक़्त होस्टल्स में रहकर भी कुछ पैसे बचा सकते हैं। साल में कम से कम एक ट्रैवलिंग करने का लक्ष्य जरूर बनाएँ। ये आपको आपके कंफ़र्ट जोन से बाहर निकलने में और आपको अलग-अलग तरह के लोगों के सामने लाने में मदद करेगा। अगर आप चाहें तो आर्मचेयर (armchair) ट्रैवलिंग (घर बैठे दुनिया देखना) भी कर सकते हैं। एक बेहद दूर की लोकेशन की एक बुक लें और पूरी तरह से उसमें डूब जाएँ। फिर उसी लोकेशन पर बेस्ड किसी मूवी को देखकर इसे और आगे बढ़ाएँ। इससे आपको ये देखने में मदद मिलेगी, कि किस तरह से आपकी फैमिली और आपके फ्रेंड्स, किसी काम को आप से एकदम अलग तरीके से करते हैं। फिर चाहे आप सब चाहे कितनी भी चीजों को एक ही ढंग से क्यों ना करते हों, लेकिन फिर भी आपके बीच में कोई न कोई अंतर जरूर मिल जाएगा। इसमें कोई गलत बात नहीं है! अपने फ्रेंड से वो आपको भी किसी खास प्रोग्राम, जैसे कि कल्चरल एक्टिविटी या फिर धार्मिक प्रोग्राम में शामिल करने का कहें। हालाँकि, अगर वो आपको इनमें शामिल करने में कम्फ़र्टेबल न हों, तो फिर इसके लिए उन्हें फोर्स न करें। दुनिया में आप जितने भी लोगों से मिलते हैं, वो सभी आपको कुछ न कुछ अच्छा जरूर सिखा जाते हैं और वो सब आपकी लाइफ में एक ऐसी सीख लेकर ही आते हैं, जिसे आप ग्रहण कर सकते हैं। अपने आप से पूछें, कि आप हर इंसान से क्या सीख सकते हैं, फिर चाहे वो किसी तरह का ज्ञान हो, कोई स्किल हो या फिर आपके बारे में कोई सीख हो।  उदाहरण के लिए, किसी और कल्चर का कोई इंसान आपके साथ में अपनी प्रथाओं के बारे में बातें शेयर कर सकता है। ठीक इसी तरह से एक ऐसा इंसान जो किसी तरह का आर्ट जानता है, वो आपको भी कुछ आर्ट सिखा सकता है। बिलकुल आप भी ऐसा ही करें और अपनी ओर से भी कुछ सिखाने की कोशिश करें। आगे बढ़ने की और कुछ शेयर करने की शुरुआत अपनी तरफ से ही करें। ये आपको लोगों को और ज्यादा अच्छे से समझने में और उनके बैकग्राउंड को समझने में मदद करेगा। साथ ही इससे आपको अलग-अलग बैकग्राउंड, कल्चरर्स और प्रथाओं में आपकी समझ के दायरे को बढ़ाने में मदद मिलेगी।  अगर आप किसी इंसान को बहुत पर्सनली नहीं जानना चाहते हैं, तो फिर ऐसे में वो जिस बैकग्राउंड से आ रहे हैं, उसके बारे में कुछ जानने की कोशिश करें। आप कुछ इस तरह के सवाल कर सकते हैं: क्या आपको भाई/बहन हैं? आप कहाँ से हैं? आप क्या पढ़ाई कर रहे हैं? आप क्या काम करते हैं? आपको वीकेंड्स में क्या करना अच्छा लगता है? सामने वाले पर आपके सवाल का जवाब देने का दबाव न बनाएँ। हालाँकि उनकी बातों में दिलचस्पी दिखाकर आप उनसे ज्यादा जानकारी निकलवा सकते हैं।
हमेशा आप ही सही हैं, ऐसा समझने की आदत को बदलें: अपने खुद के विचार तैयार करें: किसी भी इंसान को उनके अपीयरेंस के हिसाब से न जज करें: लोगों को नाम देना बंद करें: किसी के बारे में धारणा बनाने से पहले कुछ वक़्त लें: लोगों को एक और मौका दें: दूसरे लोगों के बारे में फालतू बकवास न करें: पॉज़िटिव विचारों को अपनाएँ: लोगों के बर्ताव को उनकी पर्सनालिटी से अलग ही रखें: जब आप किसी को जज करें, तो आपके इस बर्ताव पर ध्यान दें: खुद को दूसरे की जगह पर रखकर देखें: कोई समानता ढूँढने की कोशिश करें: आपके पास में जो भी कुछ है, उसके लिए आभार व्यक्त करें: सहानुभूति दर्शाएँ: जिज्ञासु बनें: अपने कंफ़र्ट ज़ोन से बाहर निकलें: आप से अलग विचारों वाले लोगों के साथ में बातचीत करें: ऐसे किसी प्रोग्राम में जाएँ, जो आपको बहुत ज्यादा अच्छा नहीं लगता: आप जितना ज्यादा ट्रैवल कर सकें, करें: अपनी फैमिली और फ्रेंड के साथ एक दिन बिताएँ: मिलने वाले हर किसी इंसान से कुछ न कुछ जरूर सीखें: बहुत सारे सवाल करें:
https://www.wikihow.com/Be-Less-Judgmental https://www.wikihow.com/Be-Less-Judgmental https://www.wikihow.com/Be-Less-Judgmental
Keeping an Open Mind Changing Your Perspective Broadening Your Horizons